Sipulin soluista tehtiin keinolihas – ja pinsetit | Tiede | HS
Sipulista on rakennettu supistuva ja ojentuva tekolihas.Taiwanin kansallisen yliopiston fyysikot Wen-Pin Shihin johdolla irrottivat sipulin pintasoluja, poistivat niistä hapolla solukalvoja jäykistävän hemiselluloosan ja pinnoittivat solut sähköä johtavalla kullalla. Lopuksi he muotoilivat soluista eräänlaiset pinsetit, joissa on kaksi haaraketta.Kultapäällyste asteltiin niin, että pienellä jännitteellä haarakkeet taipuivat sisäänpäin ja suurella oikenivat. Sipulilihaksilla toimivat pinsetit pystyivät poimimaan pumpulitupon. Tulevaisuudessa tutkijat aikoivat lisätä pinsettiensä nostovoimaa.Tutkijoiden mukaan koskaan aiemmin ei ole tehty keinolihasta, joka sekä supistuu että ojentuu. Aiemmat versiot ovat pystyneet vain yhteen lihastoimintoon. Tutkimuksen julkaisi Applied Physics Letters.